Kúpna zmluva č. NPPO-.../2025

*uzatvorená podľa § 409 a nasledujúcich Obchodného zákonníka*

*medzi*

**Zmluvné strany:**

1. **Predávajúcim :**

Obchodné meno: **Správa Národného parku Poloniny so sídlom v Stakčíne**,

príspevková organizácia

Sídlo: Ul. Mieru 193, 067 61 Stakčín

IČO: 54435480

Bankové spojenie: Štátna pokladnica SK2281800000007000675149

DIČ: 2121714001

IČ DPH: SK2121714001

Zastúpený: Ing. Martin Šurina – poverený riaditeľ NP Poloniny

/ďalej „*predávajúci*“/

2. Kupujúcim:

Obchodné meno: ......................................................

Sídlo: ......................................................

Zastúpený: ......................................................

IČO: ......................................................

IČ DPH: ......................................................

Bankové spojenie: ......................................................

Zastúpený: ......................................................

/ďalej „*kupujúci*“/

# I.

# Základné ustanovenia

Predávajúci sa touto zmluvou zaväzuje dodať kupujúcemu tovar vymedzený v čl. II. tejto zmluvy do lehoty uvedenej v čl. III tejto zmluvy a previesť na neho vlastnícke právo k tomuto tovaru a kupujúci sa zaväzuje tento tovar odobrať a zaplatiť kúpnu cenu. Kupujúci prehlasuje, že nie je v úpadku a ani nespĺňa podmienky na vyhlásenie konkurzu a je schopný za dodaný tovar uhrádzať kúpnu cenu uvedenú v čl. IV. tejto zmluvy za podmienok uvedených v čl. V. tejto zmluvy.

# II.

# Predmet zmluvy

1. Predmetom tejto zmluvy je dodávka nasledujúceho tovaru:

Drevina:

Stav:

Priemerný objem / 1 ks

Priemerná dĺžka / 1ks

Priemerná hrúbka / 1ks

Celkový počet kmeňov:

Spôsob zistenia objemu:

Parita- odberné miesto:

1. Zmluvné strany sa dohodli, že pri určení kvalitatívnych a technických podmienok tovaru sa budú riadiť nasledovnými normami a dokumentmi:
2. Na zisťovanie objemu guľatiny sa použije STN 480009 – „Tabuľky objemu guľatiny bez kôry podľa stredovej hrúbky meranej s kôrou“.
3. Dodávky drevnej hmoty budú spravidla realizované so zohľadnením klimatických podmienok, pričom presný termín určí predávajúci tak, aby bol najneskôr dodaný ku dňu ukončenie zmluvy.
4. V prípade, že predávajúci vyzve kupujúceho na odber konkrétneho množstva pripraveného tovaru, je kupujúci povinný tento tovar odobrať najneskôr do 3 pracovných dní.

# III.

# Čas a miesto plnenia.

# Prechod nebezpečenstva škody na tovare

1. Zmluvné strany sa dohodli, že predávajúci môže začať s dodávaním tovaru najskôr od dňa nasledujúceho po účinnosti tejto zmluvy a posledný deň plnenia je najneskôr dňa xx.xx.xxxx . Kupujúci sa zaväzuje v tomto čase odoberať drevnú hmotu.
2. Miesto plnenia je špecifikované v konkrétnych podmienkach súťaže.
3. Nebezpečenstvo škody na tovare prechádza na kupujúceho v mieste plnenia odovzdaním tovaru prvému prepravcovi, alebo odovzdaním tovaru v mieste plnenia kupujúcemu, resp. jeho splnomocnenej osobe.
4. Prípadná škoda, ktorá vznikne na tovare po prechode jej nebezpečenstva na kupujúceho, nemá vplyv na povinnosť kupujúceho zaplatiť kúpnu cenu.

# IV.

# Kúpna cena

1. Za dodanie tovaru uvedeného v čl. II. sa kupujúci zaväzuje zaplatiť nasledovnú kúpnu cenu: xxxx €.(slovom: xxxxxxxxxxxxxxxxxxxxxxxx) Vyššie uvedená kúpna cena vzišla z podania záväzných návrhov, a je to cena bez DPH vo výške xxxxx €, v parite EXW, bez naloženia na dopravný prostriedok v mieste predaja OM – odvozné miesto.
2. K cenám bude účtovaná daň z pridanej hodnoty v zmysle zákona NR SR č. 222/2004Z.z. o dani z pridanej hodnoty a jeho doplnkov v znení neskorších predpisov.
3. Prepravu tovaru si zabezpečí kupujúci na vlastné náklady z miesta predaja.

# V.

# Platobné podmienky

1. Kupujúci bude platiť kúpnu cenu dosiahnutú z podania záväzných návrhov predávajúcemu jednorazovou platbou vopred pred odberom tovaru na účet predávajúceho, ktorý je uvedený v tejto Zmluve.
2. Platobná podmienka je splnená pripísaním platenej čiastky na účet predávajúceho.
3. Predávajúci je oprávnený v prípade neuhradenia kúpnej ceny alebo jej časti kupujúcim poskytnúť údaje kupujúceho uvedené v záhlaví tejto zmluvy s výškou dlhu po lehote splatnosti Združeniu zamestnávateľov lesného hospodárstva na Slovensku a jeho členom.

# VI.

# Kvalita tovaru, reklamácie vád

1. Predávajúci garantuje kupujúcemu, že tovar dodaný na základe tejto zmluvy bude vykazovať parametre dohodnuté v čl. II., tejto zmluvy.
2. Predávajúci neručí za vady, ktoré vzniknú na tovare v čase prechodu a po prechode nebezpečenstva škody na kupujúceho.
3. Vady a nedorobky existujúce na tovare pred prechodom nebezpečenstva škody môže kupujúci písomne reklamovať takto:
   * vady kvantitatívne a kvalitatívne zistiteľné vizuálnou kontrolou zistené na mieste.
   * neuplatnenie nároku z titulu vadného plnenia na mieste má za následok zánik práva z tohto titulu.
4. Kupujúci svoje právo z titulu vadného plnenia si uplatňuje písomne a vo svojej reklamácii uvedie:
   * číslo kúpnej zmluvy
   * číslo dokladu o pôvode dreva a dátum dodania tovaru
   * druh tovaru
   * popis vád na dodanom tovare
   * množstvo vadného tovaru
   * svoj nárok z titulu vadného plnenia
5. Kupujúci je povinný vadný tovar uložiť osobitne a vyzvať predávajúceho na prerokovanie reklamácie. Predávajúci je povinný zúčastniť sa reklamačného konania a v tomto čase písomne oznámiť kupujúcemu svoje stanovisko.
6. Predávajúci nezodpovedá za skryté vady tovaru, ktoré nie sú zrejmé vonkajšou prehliadkou v dobe expedície tovaru, a z tohto pohľadu pri týchto vadách kupujúci kupuje tovar ako stojí a leží.

# VII.

# Iné dohodnuté podmienky

1. Prepravné doklady vzťahujúce sa k predmetu plnenia budú zo strany predávajúceho vyhotovené v súlade s prílohou č. 5 vyhlášky Ministerstva pôdohospodárstva Slovenskej republiky č. 232/2006 Z.z. o vyznačovaní ťažby dreva, označovaní vyťaženého dreva a dokladoch o pôvode dreva a odovzdané kupujúcemu v deň vyexpedovania tovaru.
2. Dokladom o realizácii zmluvy je dodací list- doklad o pôvode dreva. Kupujúci je povinný potvrdiť príjem tovaru na dodacom liste podpisom preberajúcej osoby. Kupujúci potvrdením dodacieho listu preberajúcou osobou preberá zodpovednosť za tovar, pričom predávajúci nemusí overovať splnomocnenie preberajúcej osoby k prevzatiu tovaru.
3. Zmeny podmienok zmluvne dohodnutých možno upraviť po dohode strán dodatkom výhradne písomnou formou.
4. Zmluvné strany sa dohodli, že akákoľvek korešpondencia (oznámenia, výzvy, upovedomenia atď.) podľa tejto zmluvy sa bude uskutočňovať len v písomnej alebo e-mailovej forme na doleuvedené adresy. Aj preukázateľné odopretie prevzatia, resp. neprevzatie akejkoľvek písomnosti jednej zo zmluvných strán určenej druhej zmluvnej strane má účinky doručenia takejto písomnosti. Za účelom vyhnutia sa akýmkoľvek prípadným nedorozumeniam strany udávajú svoje adresy na doručovanie písomností a iné kontakty a na komunikáciu za jednotlivé strany sú oprávnené aj tieto osoby, určené zmluvnými stranami:

**Obchodné meno Predávajúceho:**

Správa Národného parku Poloniny so sídlom v Stakčíne, Ul. Mieru 193, 067 61 Stakčín

Osoby oprávnené na komunikáciu:

1)

2)

**Obchodné meno Kupujúceho:**

Osoby oprávnené na komunikáciu:

e-mail na zasielanie faktúr:

1. Splnenie záväzku dodania podľa tejto zmluvy sa považuje dodanie tovaru minimálne v množstve určenom v článku II. s dojednanou odchýlkou ±5 % k celkovému množstvu určenom v článku II. tejto zmluvy.
2. Zmluvné strany sa ďalej dohodli, že:
3. odobratie predmetu zmluvy bude prebiehať za prítomnosti predávajúceho
4. v prípade ak predávajúci vyzve kupujúceho na odber konkrétneho množstva pripraveného tovaru a tento bude v omeškaní s jeho odberom o viac ako 7 pracovných dní, predávajúci môže jednostranne odstúpiť od zmluvy
5. v prípade neodobrania drevnej hmoty kupujúcim v čase určenom článkom III. bod 1., tejto zmluvy v potvrdenom objeme a štruktúre predávajúci môže jednostranne odstúpiť od zmluvy,
6. v prípade ak kupujúci mešká so zaplatením kúpnej ceny za predmet zmluvy viac ako 5pracovných dní, predávajúci môže jednostranne odstúpiť od zmluvy,
7. v prípade ak predávajúcemu vzniklo počas platnosti tejto zmluvy právo odstúpiť od inej zmluvy uzatvorenej s kupujúcim, predávajúci môže jednostranne odstúpiť od tejto zmluvy,
8. v prípade ak kupujúci je v omeškaní so zaplatením akéhokoľvek finančného záväzku z iného záväzkového vzťahu voči predávajúcemu o viac ako 5 pracovných dní, predávajúci môže jednostranne odstúpiť od zmluvy,
9. v prípade ak je preukázané konanie kupujúceho a/alebo jeho zamestnancov a/alebo osôb konajúcich alebo vystupujúcich v jeho mene, ktoré ma znaky korupcie, predávajúci môže jednostranne odstúpiť od tejto zmluvy, pričom korupciou sa pre účely tejto zmluvy rozumie nasledovné konanie: Ponúkanie, sľubovanie, dávanie, prijímanie alebo požadovanie neoprávnenej výhody akejkoľvek hodnoty, priamo alebo nepriamo a bez ohľadu na miesto, v rozpore s platnými právnymi predpismi vo vzťahu k predávajúcemu, ako aj úplatok alebo odmena pre osobu konajúcu za predávajúceho, ktorá koná alebo sa zdráha konať v súvislosti s touto kúpnou zmluvou. Preukázaním konania kupujúceho a/alebo jeho zamestnancov a/alebo osôb konajúcich alebo vystupujúcich v jeho mene sa pre účely odstúpenia podľa tejto zmluvy rozumie vznesenie obvinenia voči osobe uvedenej v tejto vete podľa § 206 trestného poriadku alebo dočasné odloženie vznesenia obvinenia voči tejto osobe podľa § 205 trestného poriadku,
10. V prípade ak predávajúci odstúpi od tejto zmluvy na základe porušenia dohodnutých podmienok zo strany kupujúceho, vzniká predávajúcemu právo uplatniť si zmluvnú pokutu vo výške 10 % z ceny neodobratej drevnej hmoty. Táto skutočnosť nevylučuje možnosť predávajúceho uplatniť si aj nárok na vzniknutú škodu nekrytú zmluvnou pokutou, ktorou je spravidla strata, ktorá mu vznikla na tomto tovare realizovaním náhradného predaja. Kupujúci je povinný zaplatiť zmluvnú pokutu do 3 dní od jej uplatnenia predávajúcim.
11. Kupujúci sa zaväzuje dodržiavať požiarny poriadok pracoviska platný pre pracoviská s miestami so zvýšeným nebezpečenstvom vzniku požiaru, ktorý je viditeľný a trvalo prístupný všetkým zamestnancom i osobám, ktoré sú s jeho vedomím v jeho priestoroch v zmysle vyhlášky MV SR č. 121/2002 Z.z. o požiarnej prevencii v znení neskorších predpisov, hlavne dodržiavať zákaz fajčenia, zákaz manipulácie s otvoreným ohňom, dodržiavať príkazy a zákazy platné pre priestory predávajúceho. Dodržiavanie bezpečnostných a požiarnych predpisov na pracovisku predávajúceho sa vzťahuje aj na subdodávateľov kupujúceho.
12. V zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v plnom znení podpisom tejto žiadosti udeľujem svoj súhlas Správe národného parku Poloniny so spracovaním osobných údajov v rozsahu, v akom sú poskytnuté v tejto žiadosti, na účel vybavenia žiadosti, následnú fakturáciu, vyhotovenie fotodokumentácie drevnej hmoty na OM a na mieste dodávky žiadateľa a ich zverejnenie na webovej stránke. Súhlas možno odvolať iba v prípade preukázaného porušenia podmienok spracúvania osobných údajov, za ktorých bol súhlas udelený.

# VIII.

# Osobitné ustanovenia

1. Predávajúci prehlasuje dodržanie platobnej podmienky za podstatnú náležitosť zmluvy.
2. Na zmluvou neupravené vzťahy platia príslušné ustanovenia Obchodného zákonníka.
3. Zmluvné strany s obsahom zmluvy súhlasia, čo potvrdzujú svojimi podpismi.
4. Zmluva bola vypracovaná v 3 vyhotoveniach, pričom jedno vyhotovenie dostane kupujúci a dve predávajúci.
5. Zmluva je platná dňom podpisu oboma zmluvnými stranami.
6. Táto zmluva nadobúda účinnosť dňom nasledujúcim po dni zverejnenia tejto zmluvy na základe zákona číslo 546/2010 Z.z. Zmluvné strany výslovne súhlasia so zverejnením zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.

V ........................... dňa ............................. V .............................dňa .............................

................................................. ................................................

kupujúci Ing. Martin Šurina

poverený riaditeľ Správy NP